tomron87/hebrew-wikipedia-sentences-corpus huggingface dataset:
בנוסף נערכה לכבודה קבלת פנים בבית הקונסוליה הצרפתית בירושלים.
בינואר 2012 ערכה שתי הופעות בתל אביב ושתיים ברמאללה.
במסגרת סיבוב ההופעות עם רביעיית נגנים יפניים, כחלק ממסע איסוף תרומות לנפגעי הצונאמי והאסון הגרעיני בפוקושימה.
ב–26 בספטמבר 2018 הופיעה במשכן לאמנויות הבמה באשדוד, במסגרת פסטיבל "פרנקופולי".
בירקין נישאה בשנת 1965 לג'ון בארי, מלחין הידוע בעיקר בכתיבת המוזיקה למספר סרטי ג'יימס בונד, כמו גם לסרטים רבים אחרים.
הם נפגשו כאשר בארי ליהק את בירקין למחזמר שכתב.
הנישואים הסתיימו ב-1968. בתם, הצלמת קייט בארי, נולדה ב-8 באפריל 1967 ומתה ב-11 בדצמבר 2013, לאחר שנפלה מחלון דירתה בקומה הרביעית.
הייתה לה מערכת יחסים נלהבת ויצירתית עם המנטור שלה, סרז' גינסבורג, אותו הכירה על הסט של "סלוגן" ב-1968, מערכת יחסים שנמשכה 12 שנים.
הם מעולם לא נישאו, אף על פי שהיו דיווחים שגויים על כך.
הם נפרדו ב-1980. ב-1971 נולדה להם בת, השחקנית והזמרת שארלוט גינסבורג.
ב-4 בספטמבר 1982 ילדה את בתה השלישית, השחקנית לו דויון, ממערכת היחסים שלה עם הבמאי ז'אק דויון.
הם נפרדו בשנות ה-90. אחר כך, בירקין ניהלה מערכת יחסים עם הסופר הצרפתי אוליבייה רולן.
בירקין התגוררה בעיקר בפריז מאז סוף שנות ה-60.
ב-6 בספטמבר 2021 דווח כי מצבה של בירקין טוב לאחר שעברה שבץ מוחי קל.
הידיעה נחשפה בהצהרה שהודיעה כי בירקין מבטלת את הופעתה בפסטיבל הסרטים האמריקאי בדוביל, צרפת.
בשנת 2001 העניקה לה אליזבת השנייה, מלכת הממלכה המאוחדת את תואר קצין "מסדר האימפריה הבריטית" (OBE), על פועלה לקידום שיתוף הפעולה התרבותי בין צרפת ובריטניה.
היא קיבלה גם את אות "מסדר ההצטיינות הלאומי" (Ordre national du Mérite) של צרפת, וב-2018 את אות מסדר השמש העולה מיפן.
בשנת 1983 ישב ליד בירקין בטיסה מפריז ללונדון מנכ"ל בית האופנה הרמס, ז'אן לואי דומא.
כשבירקין הניחה את תיק הקש שלה בתא שמעל המושב, נפלה התכולה על הרצפה.
בירקין הסבירה לדומא שהיה קשה למצוא תיק מעור עם תכולה לסוף שבוע שהיא אוהבת.
בשנת 1984, הוא יצר עבורה תיק עור שחור גמיש, "תיק בירקין", המבוסס על עיצוב משנת 1982. בתחילה השתמשה בתיק, אבל אחר כך שינתה את דעתה ואמרה כי היא נשאה בגללו יותר מדי דברים, ולכן כבד מדי לשאת על הכתף.
למרות זאת, בירקין אכן השתמשה בתיק במשך זמן מה.
עם השנים הפך "תיק בירקין" לסמל סטטוס, כשמחירו נע בין 10,000 ל-500,000 דולר.
בשנת 2015 כתבה בירקין מכתב פומבי להרמס וביקשה להסיר את שמה מהתיק, במכתב כתבה: "לאחר שהפנו את תשומת לבי לאכזריות שבשחיטת התנינים על מנת לייצר תיק הרמס שנושא את שמי...
ביקשתי מהרמס להסיר את שמי מתיקי הרמס מעור תנין עד שימצאו שיטות טובות יותר שעומדות בנורמות הבינלאומיות".
ב-10 ביולי 2025 נמכר תיק בירקין מקורי במחיר שיא של 8.2 מיליון דולר, במכירה פומבית בפריז.
ג'יין אלכסנדר היא שחקנית קולנוע, טלוויזיה ותיאטרון וסופרת אמריקאית.
הייתה מועמדת לארבעה פרסי אוסקר ולשלושה פרסי גלובוס הזהב על תפקידיה בסרטים "התקווה הלבנה הגדולה", "כל אנשי הנשיא", "קרמר נגד קרמר" ו"עדות".
קיבלה סך הכל שמונה מועמדויות לפרס טוני.
נולדה בבוסטון, מסצ'וסטס בתור ג'יין קוויילי, בתם של רות' אליזבת', אחות ושל האורתופד טומאס קוויילי.
למדה ב"בית ספר ביבר", שם גילתה את אהבתה לתחום המשחק.
אף על פי שרצתה לפתח את קריירת המשחק בגיל צעיר, שמעה לעצת אביה ונסעה לניו יורק כדי ללמוד מתמטיקה ומחשבים ב"מכללת שרה לורנס" שם גם עסקה בתחום התיאטרון.
לאחר מכן נסעה לסקוטלנד כדי ללמוד ב"אוניברסיטת אדינבורו" שם השתתפה במועדון האוניברסיטה לדרמה, הביקורות האוהדות שקיבלה על יכולותיה השפיעו על אלכסנדר להמשיך לשחק.
תפקידה הראשון היה ב-1967 בדמותה של אלינור באקמן, אהובתו של המתאגרף השחור ג'ק ג'פרסון המבוסס על אגדת האגרוף ג'ק ג'ונסון (ג'יימס ארל ג'ונס) במחזה "התקווה הלבנה הגדולה" עליו זכתה אלכסנדר בפרס הטוני.
בשנת 1970 הופיעה לצידו של ג'ונס גם בגרסתו הקולנועית של מרטין ריט למחזה וקיבלה על תפקידה הראשון בקולנוע מועמדויות לפרס גלובוס הזהב לפריצת השנה ולפרס אוסקר לשחקנית הטובה ביותר.
ב-1976 הועמדה על תפקידה בתור ג'ודי הובאק מנהלת החשבונות בדרמת העיתונות "כל אנשי הנשיא" לפרס אוסקר לשחקנית המשנה הטובה ביותר.
באותה שנה גילמה בהפקת הטלוויזיה ההיסטורית "אלינור ופרנקלין" את דמותה של אלינור רוזוולט אשתו של נשיא ארצות הברית פרנקלין דלאנו רוזוולט וקיבלה מועמדות לפרס אמי, בשנה שלאחר קיבלה מועמדות אמי נוספת על אותה דמות בסרט ההמשך "אלינור ופרנקלין: השנים בבית הלבן".
ב-1978 הועמדה בפעם השנייה לפרס האוסקר בתפקיד משני ולפרס גלובוס זהב לשחקנית בתפקיד משני על תפקידה בסרטו של רוברט בנטון "קרמר נגד קרמר" בו הופיעה בתור מרגרט פיליפס שכנתם של הזוג המפורק טד (דאסטין הופמן) וג'ואנה קרמר (מריל סטריפ).
ב-1980 זכתה אלכסנדר בפרס אמי על תפקידה בדרמה הביוגרפית של הסופרת היהודייה- צרפתייה ניצולת מחנה ההשמדה אושוויץ פניה פנלון, "תזמורת על תנאי".
בהפקה גילמה את הכנרת היהודיה-אוסטרית אלמה רוזה שניגנה בתזמורת של נשות מחנה ההשמדה ונספתה מהרעלת מזון.
בנוסף שיחקה באותה שנה גם בדרמת כותלי הכלא "ברובייקר".
ב-1983 קיבלה אלכסנדר מועמדות רביעית לפרס האוסקר ושלישית לגלובוס הזהב על תפקידה בדרמה הפוסט אפוקליפטית "עדות".
ב-1988 השתתפה בסרט "חברות בווינה" בתור האנה דורנבלד.
בשנת 1999 חזרה להשתתף בסרטים לאחר היעדרות של כ-10 שנים ושיחקה את האחות אדנה בדרמה הספרותית של לאסה הלסטרם "תקנות בית השיכר".
בשנת 2000 הועמדה פעמיים לפרס אמי על הופעות אורח שביצעה בסדרות הדרמה "חוק וסדר" ו"חוק וסדר: מדור מיוחד".
ב-2002 שיחקה במותחן האימה "הצלצול" בתור ד"ר גרסניק המנסה לעזור לרייצ'ל קלר (נעמי ווטס) לפענח את תעלומת הקלטת הקטלנית.
אלכסנדר זכתה בפרס אמי השני שלה ב-2005 על גילום דמותה שרה דלנו רוזוולט, אמו של פרנקלין רוזוולט, בסרט "אביבים חמים".
ב-2007 הופיעה בסרט האימה "התאום" וב-2009 בתפקיד קטן בסרט "שליחות קטלנית: התעוררות" בתור הניצולה וירג'יניה המנסה לעזור לקייל ריס ומובלת ביחד איתו למטה "סקיינט".
בשנת 2017 ביצעה אלכסנדר הופעת אורח בדמותה של השופטת סוזן מוריס בסדרת הדרמה המשפטית "הטובות לקרב" מבית שירות הזרמת המדיה "פרמאונט+".
באותה שנה שיחקה את ד"ר אברהמס בסרט הדרמה "שלושה משיחים" המבוסס על הספר "שלושת המשיחים מאיפסילנטי" שפורסם ב-1964.
בשנת 2025 שיחקה בתפקיד אורח בעונתה השנייה של סדרת המותחן הפסיכולוגי "ניתוק" מבית "אפל TV פלוס".
אלכסנדר פגשה את בעלה הראשון רוברט בשנות ה-60 המוקדמות בניו יורק כששניהם עוד ניסו לפרוץ בתור שחקנים.
הזוג היה נשוי במשך 12 שנה ונולד להם ילד אחד בשם ג'ייס, במאי ושחקן טלוויזיה.
לאחר שכבר הפכה לשחקנית מפורסמת הכירה אלכסנדר את הבמאי אדווין שרין על בימת תיאטרון שבוושינגטון, השניים נישאו בשנת 1975.
אלינור ופרנקלין (1976) – סרט טלוויזיה
אלינור ופרנקלין: השנים בבית הלבן (1977) – סרט טלוויזיה
באהבה ובמלחמה (1987) – סרט טלוויזיה
חברות בווינה (1988) – סרט טלוויזיה
פרווה: הדיוקן הדמיוני של דיאן ארבוס (2006)
תגיד לי שאתה אוהב אותי (2007)
ג'יין דארוול הייתה שחקנית קולנוע אמריקאית, זוכת פרס אוסקר לשחקנית המשנה הטובה ביותר לשנת 1940.
דארוול נולדה במדינת מיזורי כפּאטי ווּדארד.
בנעוריה, חלמה להיות שחקנית בקרקס, אולם אביה התנגד לכך.
בצעירותה למדה במכללה לאמנות הבמה.
את קריירת משחק שלה החלה בתיאטראות בשיקגו.
בכורתה הקולנועית התקיימה בשנת 1913. בשנתיים שלאחר מכן, התמסרה לחלוטין לתעשיית הקולנוע ושיחקה בלמעלה מ-20 סרטים, אך לבסוף שבה לתיאטרון.
אחרי 15 שנה, היה לדארוול ניסיון רב בתיאטרון, והיא הופיעה בסרט ההוליוודי "טום סויר".
בסרטים בהם היא שיחקה, לוהקה בדרך כלל בתפקידי עקרת בית, אמהות, סבתות או קשישות.
"קלמנטיין יקירתי" (1946) – קייט נֶלסון
"חיים על כף המאזניים" (1954) - לנדליידי
"מרי פופינס" (1964) – תפקידה הקולנועי האחרון בתור אשת הציפורים
ג'יין אייזנר היא עורכת ועיתונאית יהודית-אמריקאית, ומיולי 2008 עורכת העיתון היהודי-אמריקאי "The Forward".
אייזנר שימשה כעורכת וכתבת בפילדלפיה אינקוויירר במשך 25 שנים.
בשנת 2006 הצטרפה למרכז הלאומי לחוקה (National Constitution Center) בפילדלפיה שם היא משמשת כסגן נשיא לענייני תוכניות ארציות ויוזמות.
קיבלה תואר ראשון מאוניברסיטת וסליאן (Wesleyan University) בשנת 1977 ותואר שני מאוניברסיטת קולומביה.
היא שימשה כעמיתת קופל לחקר העיתונות באוניברסיטת וסליאן והיא מלמדת שם כתיבה עיתונאית.
בשנת 2009 הצטרפה כעמיתה לתוכנית מנהיגות למנהלי תקשורת בבית הספר לעיתונאות באוניברסיטת קולומביה.
בשנת 2004 פורסם ספרה, "Taking Back the Vote: Getting American Youth Involved in our Democracy", אשר בחן את הירידה בשיעור ההצבעה בקרב הצעירים בארצות הברית.
משנת 2009 מגישה תוכנית אירוח לנשים בשם "The Salon" בערוץ היהודי בכבלים (The Jewish Channel).
ג'יין בארנל היא אישה מזוקנת אמריקאית שהופיעה בשם הבמה הגברת אולגה (ליידי אולגה).
לפי מקורות שונים, ובהם המאמר "ליידי אולגה" בספרו של ג'וזף מיטשל Up In The Old Hotel - אמה של בארנל מכרה אותה לקרקס משפחת אוריינט הגדול (Great Orient Family Circus), שמוזג לאחר מכן תחת קרקס גדול יותר.
במסע ההופעות של הקרקס הגיעה לגרמניה, ובברלין היא חלתה, ועקב כך ננטשה שם והושארה בבית יתומים.
לאחר מכן מצא אותה בבית היתומים אביה.
בבגרותה, כאשר עבדה בחווה של סבתה, פגשה איש שרירים שעבד בקרקס אשר הזמין אותה להצטרף לקרקס של ג'ון רובינסון (John Robinson's Circus).
היא הופיעה תחת מספר שמות במה, עד שבחרה לבסוף בשם הבמה "ליידי אולגה רודריק" (Lady Olga Roderick).
באותה תקופה היה הזקן שלה באורך 33 ס"מ.
במשך תקופה מסוימת ערכה ליידי אולגה סיבובי הופעות עם מספר קרקסים, ובהם קרקס האחים רינגלינג, ולאחר מכן הצטרפה למופע המוזרויות של "מוזיאון האברט" (Hubert's Museum) בטיימס סקוור, ניו יורק.
היא הופיעה בכמה סרטי קולנוע, ובהם בולט הסרט "פריקס" (1932) בבימויו של טוד בראונינג.
לפי הסרט התיעודי במארז ה-DVD של הסרט (Freaks: The Sideshow Cinema, 2004), היא לא הייתה שבעת רצון מהדרך שבה הוצג עולם מופעי השוליים בסרט.
נישואיה האחרונים היו לתומאס או'בויל (Thomas O'Boyle), מי שנחשב למנהלה, וששימש במהלך הקריירה ליצן בקרקס וכרוז במופע השוליים של מוזיאון האברט.
ג'יין אייר הוא סרט קולנוע אמריקאי מ-1943, עיבוד לרומן באותו שם מאת שרלוט ברונטה שיצא לאור ב-1847. מפיצי הסרט הם חברת פוקס המאה ה-20, ביים רוברט סטיבנסון והפיקו ויליאם גץ, קנת' מקגוון ואורסון ולס.
בתפקידים הראשיים כיכבו ולס וג'ואן פונטיין.
אליזבת טיילור הופיעה בסרט ללא קרדיט באחד מתפקידיה הראשונים.
התסריט נכתב על ידי ג'ון האוסמן, אלדוס הקסלי, הנרי קוסטר ורוברט סטיבנסון, על פי תסכית רדיו שהיה עיבוד לרומן והושמע במסגרת סדרת התוכניות "The Mercury Theatre on the Air".
את פסקול הסרט הלחין ברנרד הרמן והצלם היה ג'ורג' ברנס.
ג'יין אייר (פגי אן גארנר) היא יתומה בת 10, לא אהובה ולא רצויה, חיה בגייטסהד הול אצל דודתה גברת ריד (אגנס מורהד) האכזרית והאנוכית.
שתיהן מרוצות כאשר גברת ריד שולחת את ג'יין ללווד, פנימייה לבנות, בניהולו הקשוח של הכומר ברוקלהרסט (הנרי דניאל).
מר ברוקלהרסט, בהתבסס על דבריה של גברת ריד, מודיע בפני כול שוכני הפנימייה שג'יין שקרנית, והיא נאלצת לעמוד על שרפרף במשך כל היום הראשון שלה במוסד.
הלן ברנס (אליזבת טיילור), תלמידה נוספת בבית הספר, מתיידדת עם ג'יין ומנחמת אותה.
כאשר ברוקלהרסט מורה לגזור את שערה המתולתל של הלן, ג'יין מוחה והן שתיהן נענשות.
הן מסתובבות בחצר נושאות שלט והן נרטבות מגשם סוחף.
כשד"ר ריברס (ג'ון סאטון) הרופא הרחום רואה את הדבר, הוא מיד מצווה שיוכנסו לתוך הבית.
אך הלן, שבריאותה רופפת, לא מחזיקה מעמד והיא נפטרת באותו לילה.
אחרי עשר שנים, בשנת 1840, ג'יין כבר בת 20 (ג'ואן פונטיין).
היא מסרבת להצעת עבודה כמורה בלווד.
בתגובה למודעה שהיא מפרסמת היא מקבלת משרה של אומנת לילדה בשם אדל מרגרט אובריין.
כשג'יין מגיעה לראשונה לתורנפילד, אחוזה קודרת ומבודדת, היא טועה וחושבת שגברת פיירפקס (אדית ברט) היא המעסיקה שלה, אך מגלה שגברת פיירפקס היא סוכנת הבית ושאדון האחוזה לרוב אינו שוהה בה.
באחד הלילות היא נתקלת בדרכה בסוס דוהר שנבהל ממנה ומפיל את האיש הרוכב עליו.
מתברר שזהו אדוארד רוצ'רסטר (אורסון ולס) בעל האחוזה ששב לביתו.
בערב הוא מראיין את ג'יין.
באחד הלילות מתעוררת ג'יין בשמעה צחוק מוזר.
היא יוצאת לבדוק את הדבר ומגלה שווילונות מיטתו של מר רוצ'סטר עולים באש.
היא מעירה אותו משנתו, והשניים מכבים יחד את האש בלי להעיר איש.
רוצ'סטר מבקש מג'יין לחכות בחדרו, והולך לאגף אחר של הבית בו שוכנת תופרת מסתורית בשם גרייס פול (אתל גריפיס ללא קרדיט).
כשהוא חוזר אינו מספר דבר לג'יין רק מרגיע אותה שהדבר נמצא בשליטה.
למחרת הוא עוזב את תורנפילד.
חורף ואביב חולפים ורוצ'סטר חוזר לביתו בלוויית אורחים רבים.
ג'יין מתעצבת לשמוע מפי גברת פיירפקס שכולם מצפים שרוצ'סטר יישא לאישה את בלאנש אינגרם (הילרי ברוק) היפה.
אבל רוצ'סטר עצמו טוען בפניה שמיס אינגרם נמשכת אך ורק לכספו.
כאשר מישהו בשם מייסון (ג'ון אבוט) מג'מייקה מגיע לבית, ג'יין רואה שרוצ'סטר מוטרד מנוכחותו.
בלילה מעירה צרחה את כל אנשי הבית.
רוצ'סטר מבטיח לאורחיו שאחת המשרתות צעקה בגלל סיוטים, אבל כשכולם חוזרים לחדריהם, הוא לוקח את ג'יין לטפל במייסון המדמם, בעוד הוא עצמו הולך להביא רופא.
רוצ'סטר דואג שמייסון יצא מהבית וייסע עם הרופא.
רוצ'סטר משוחח עם בלאנש, כשהוא טוען בפניה שהיא מעוניינת בו בגלל עושרו היא נעלבת ועוזבת את תורנפילד יחד עם כל האורחים.
ג'יין שאינה מודעת למתרחש, מעלה בפני רוצ'סטר את נושא העסקתה בעתיד אחרי שהוא יתחתן.
רוצ'סטר מגלה לה שהיא עצמה היא זו שהוא רוצה לשאת לאישה.
במהלך טקס הנישואים מופיע בכנסייה עורך דין ומודיע שרוצ'סטר נשוי ואשתו ברתה עדיין בחיים.
עוד מתברר שאשתו היא חולת נפש.
מייסון, שהוא אחיה הבכור של ברתה, גם נמצא במקום כדי לאשר את הדברים.
רוצ'סטר לוקח את כולם לתורנפילד ומראה להם את בת זוגו המטורפת, ואת גרייס פול המשגיחה עליה.
ג'יין מסרבת להצעתו לנסוע ביחד איתו לאירופה, ועוזבת את תורנפילד.
אחרי שכספה אוזל, ג'יין חוזרת לגייטסהד, לבית דודתה ריד.
נודע לה שדודתה סבלה משבץ שנגרם לה מדאגה על התנהגותו ההרסנית של בנה שהתאבד, ומצער על מותו.
אחרי מות גברת ריד, ג'יין שוקלת את מצבה לפתע היא שומעת קול מיוסר הקורא בשמה.
היא נוסעת לתורנפילד ורואה את הריסות המבנה.
גברת פיירפקס מספרת לה שהאישה המטורפת הצליחה להימלט, והעלתה את הבית באש.
היא עצמה נמלטה אל הגג, כאשר רוצ'סטר ניסה להצילה, היא קפצה מהגג ונהרגה.
בהיעדר מכשול נוסף ג'יין חוזרת בשמחה לחיקו של רוצ'סטר.
בסיום הסרט מספרת ג'יין שכאשר נולד בנם הבכור ראייתו של בעלה השתפרה במידה מספקת בשביל לראות את עיני התינוק.
אורסון ולס - אדוארד רוצ'סטר
ג'ואן פונטיין - ג'יין אייר
מרגרט או'בריין - אדל וארנס
פגי אן גארנר - ג'יין אייר כילדה
ג'ון סאטון - ד"ר ריוורס
שרה אולגוד - בסי, משרתת של גברת ריד
הנרי דניאל - הנרי ברוקלהרסט
אגנס מורהד - גברת ריד
אוברי מאת'ר - קולונל דנט
אדית' ברט - גברת אליס פיירפקס
ברברה אוורסט - ליידי אינגרם
הילרי ברוק - בלאנש אינגרם
אליזבת טיילור - הלן ברנס (ללא קרדיט)
דייוויד או סלזניק שפיתח את הסרט מכר אותו לויליאם גץ באולפני פוקס המאה ה-20. גץ היה באותה עת מחליפו של דריל זאנוק.
הקרנת הבכורה הייתה בניו יורק ב-4 בפברואר 1944. לפי TCM הסרט הוקרן לראשונה בבריטניה בסוף דצמבר 1943. מבחינה רשמית הוא נחשב סרט משנת 1944 כי זכויות היוצרים של ההפקה הם מאותה שנה, וכך גם מופיע ברשימת הקרדיטים שעל המסך.
הסרט זכה לשבחים על יצירת המראה של אדמות יורקשייר.
למעשה הסרט צולם כולו באולפנים בהוליווד.
הערפל הכבד והצללים הארוכים הוסיפו לאווירה של הגותית שחסרה בעיבודים אחרים של הרומן.
ברנרד הרמן היה הבחירה השנייה כמלחין.
הראשון שוולס פנה אליו היה איגור סטרווינסקי, והוא החל אפילו לכתוב מוזיקה עבור סצנת הציד, בה השתמש מאוחר יותר ביצירה אחרת שכתב אודה לתזמורת.
הרמן, בזמן הלחנת פסקול הסרט, החל לעבוד על אופרה משלו "אנקת גבהים", המבוסס על הרומן באותו שם מאת אמילי ברונטה אחותה של שרלוט.
באופרה הוא ציטט נושאים אחדים מפסקול הסרט "ג'יין אייר" ומהפסקול של סרטים אחרים שהלחין.
בתחילת הסרט פונטיין קוראת משפט ממה שנראה כמו דף מתוך הרומן, שלמעשה נכתב על ידי התסריטאים.
בנוסף לכך יש בסרט השמטות ושינויים אחדים מהרומן.
בספר הלן ברנס לא מתה בגלל עונש שקבלה, אלא כיוון שפורצת מגפה בלווד ופוגעת ברבות מהתלמידות.
השליטה במוסד עוברת מטיפולו הקשוח והקמצן של ברוקלהרסט להנהלה חדשה רחומה יותר.
ג'יין משגשגת בבית הספר כתלמידה ואחר כך כמורה.
כאשר שג'יין עוזבת את ת'ורנפילד אחרי הגילוי שרוצ'סטר נשוי לברתה, היא נודדת לבדה עד שהיא פוגשת במשפחת ריברס, סט.
לבסוף מתברר שהם קרובי משפחתה, והיא מקבלת בירושה סכום כסף גדול מדודה, ג'ון אייר.
ג'ון מציעה לה נישואים אך היא מסרבת.
ג'יין אייר הוא סרט טלוויזיה משנת 1970, עיבוד לרומן באותו שם מאת שרלוט ברונטה שיצא לאור ב-1847, בבימויו של דלברט מאן ובכיכובם של ג'ורג' סי סקוט וסוזאנה יורק.
הסרט הוקרן לראשונה בבתי הקולנוע בבריטניה ב-1970, ובטלוויזיה בארצות הברית הוקרן ב-1971. גרסה מדובבת של הסרט לסינית-מנדרינית הייתה פופולרית בסין והופצה בקלטות וידאו ואף בקלטות שמע.
ג'יין אייר היא ילדה יתומה הנשלחת לבית ספר לווד, מוסד ליתומות המנוהל באכזריות על ידי מר ברוקלהרסט.
עם סיום הלימודים היא מסרבת להצעה להישאר כמורה בבית הספר, והיא מקבלת עבודה כאומנת לילדה בשם אדל באחוזת תורנפילד הול.
ג'יין מודעת למעמדה הנמוך ולכך שאינה יפה והיא משתדלת למצות את הטוב שבחייה.
אולם תורנפילד טומן בחובו סודות רבים אותם ג'יין אינה מצליחה להבין.
אדוארד רוצ'סטר, בעל האחוזה והאפוטרופוס של אדל, וג'יין מתאהבים ועומדים להינשא.
כאשר לפתע מתברר סוד אפל אשר מצריך ממנה לגייס את כל כוחה, אומץ ליבה, אהבתה ובגרותה.
הסרט מתחיל כאשר ג'יין מגיעה ללווד.
חייה בגייטסהד מוזכרים רק כבדרך אגב.
האירועים בבית הספר לווד מעורבבים, לא מוזכרת התפרצות של מחלה בקרב הילדות.
גברת ריד, דודתה של ג'יין, ובני הדודים אלייזה ג'ון וג'ורג'יאנה אינם מופיעים כלל.
כמו גם בסי, המשרתת בבית משפחת ריד.
ג'וליה סוורן ושערה המסולסל אינם מוזכרים.
במקום זאת מר ברוקלהרסט גוער בג'יין על שערה הגלי, ומיד גוזר אותו.
מיס סקצ'רד מתאכזרת להלן הרבה יותר מאשר בספר.
היא מענישה את הלן ושולחת אותה לעמוד בחוץ בקור, במקום לגעור בה בפניה חברותיה.
אין סצנה של מותה של גברת ריד, וג'יין אינה חוזרת לגייטסהד הול.
מר רוצ'סטר ואורחיו אינם משחקים בחידון תנועות (charades).
מר רוצ'סטר אינו מתחפש לצועניה.
אחרי ג'יין עוזבת את תורנפילד עד מהרה היא נתקלת במשפחת ריברס שמקבלים אותה לביתם.
רוזמונד אוליבר, אהובתו של סינג'ן ריברס, אינה מופיעה.
לא מתגלה הקשר המשפחתי בין ג'יין לבין מרי, דיאנה וסינג'ן ריברס.
ג'יין לא יורשת את הונו של דודה.
ג'ורג' סי סקוט - אדוארד רוצ'סטר
סוזאנה יורק - ג'יין אייר
שרה גיבסון - ג'יין אייר כילדה
איאן בנן - סינג'ן ריברס
רייצ'ל קמפסון - גברת פיירפקס
ניירי דון פורטר - בלאנש אינגרם
ג'ק הוקינס - מר ברוקלהרסט
ג'ין מארש - גברת רוצ'סטר (ברתה מייסון)
לוקווד וסט - הכומר ווד
מישל דוטריס – מרי ריברס
רוזלין לנדור - הלן ברנס
המלחין ג'ון ויליאמס זכה בפרס אמי על הלחנת המוזיקה לסרט.
ג'יין אייר הוא סרט מסוגת דרמה רומנטית משנת 1996 בהפקה אמריקאית, בריטית צרפתית ואיטלקית.
זהו עיבוד לרומן ג'יין אייר מאת שרלוט ברונטה שיצא לאור ב-1847. הסרט בבימויו של פרנקו זפירלי נאמן ברובו למקור הספרותי, אם כי בהשמטות מהעלילה מחלקו האחרון של הרומן (הבריחה של ג'יין, תלאותיה בדרכה, מציאת קרובי משפחה ועבודה חדשה), כדי שיתאים לסרט עלילתי באורך של שעתיים.
ג'יין אייר (בגילומה של אנה פקווין כילדה, ובגילומה של שארלוט גינסבורג כאישה צעירה) היא יתומה הגדלה בבית דודתה.
בגיל 10 היא נשלחת לבית יתומים.
בבגרותה היא מתקבלת לעבודה כאומנת אצל גברת פיירפקס (ג'ואן פלורייט) סוכנת הבית בביתו של מר רוצ'סטר (ויליאם הרט).
למרות חזותה הנזירית ג'יין מפגינה תשוקה פנימית, מבטאת בחופשיות את דעותיה ומביעה את החוזק הנפשי שלה בשעת צרה.
רוצ'סטר הוא אנטי גיבור ביירוני, מעונה ומיוסר בגלל בעיות משפחתיות, עוולות מן העבר וסודות.
ג'יין ורוצ'סטר נמשכים זה לזה ומתאהבים.
אך היא לא מודעת לכך שלאישה נוספת בבית יש חלק ברוצ'סטר, אשתו ברטה (מריה שניידר), אישה חולת נפש המתגוררת כלואה בעליית הגג יחד עם גרייס פול (בילי וייטלו) המשגיחה עליה.
מייסון, אחיה של ברטה, ועורך הדין בריגס לא מאפשרים את קיום החתונה.
ג'יין בורחת מהאחוזה, עולמה חרב עליה והיא מתמוטטת.
כשהיא מתעוררת בבית כומר, היא מגלה שדוד שלה, אחי אביה שחי במדיירה, הוריש לה את הונו והיא כעת אישה בעלת אמצעים.
הכומר סינג'ין ריברס מציעה לה נישואים אך ליבה נתון לרוצ'סטר והיא מסרבת.
ג'יין חוזרת לת'ורנפילד הול ומוצאת את חורבות הבית, תוצאה מכך שברטה הפירומנית העלתה את הבית באש.
השריפה פגעה ברוצ'סטר והוא כעת נכה ועיוור.
אהבתה של ג'יין לרוצ'סטר לא פחתה, היא מטפלת בו עד להחלמתו, והם מתחתנים.
שארלוט גינסבורג - ג'יין אייר
ויליאם הרט - אדוארד פיירפקס רוצ'סטר
אנה פקווין - ג'יין אייר כילדה
פיונה שו - גברת ריד
ג'ון ווד - מר ברוקלהרסט
ג'רלדין צ'פלין - מיס סקצ'רד
אמנדה רוט - מיס טמפל
ליאן רו - הלן ברנס
ג'ואן פלורייט - גברת פיירפקס
ג'זפין סירי - אדל וארנס
בילי וייטלו - גרייס פול
אל מקפירסון - בלאנש אינגרם
ג'וליאן פלוז - קולונל דנט
אדוארד דה סוזה - ריצ'רד מייסון
ראלף נוסק - הכומר ווד
מריה שניידר - ברטה מייסון
סמואל וסט - סינג'ין ריברס
שרלוט אטנבורו - מרי ריברס
אתר הצילומים של ת'ורנפילד הול היה האדון הול בבייקוול שבדרבישייר.
מאז שהאדון הול שימש כאתר צילומים לסרט של זפירלי, גרסאות נוספות של "ג'יין אייר" גם עשו שימוש באתר זה, והוא כיום שם נרדף לת'ורנפילד הול.
לפני כן שימש האדון הול כאתר הצילומים של הטירה ב"הנסיכה הקסומה".
הסרט קיבל דירוג חיובי של 74% באתר הביקורות Rotten Tomatoes.
בכתבה בניו יורק טיימס כינה צ'ארלס מקגרת' את הליהוק של הרט כ"ליהוק שגוי באופן מביך.
רוצ'סטר נראה יותר תמהוני מאשר הטיפוס הביירוני המהורהר".
בכל זאת, הוא כותב, "יש בסרט רגעים מוצלחים".
ג'יין אייר הוא סרט טלוויזיה, עיבוד לרומן באותו שם של הסופרת שרלוט ברונטה שיצא לאור ב-1847. גרסה זו שודרה ברשת A&E בשנת 1997.
הסרט נאמן ברובו למקור הספרותי אך הושמטו סצנות מאמצע הרומן כמו ביקורה של ג'יין אצל גברת ריד החולה, כמו כן הושמט הקשר המשפחתי בינה לבין דיאנה וסינג'ין ריברס, והעובדה שהדוד שלה הוריש לה את הונו.
עם זאת הסרט מכיל ציטוטים מפורסמים מהספר.
הסרט שודר לראשונה ב-ITV בבריטניה ב-9 במרץ 1997, ובערוץ A&E-TV בארצות הברית ב-19 באוקטובר 1997.
סמנתה מורטון – ג'יין אייר
קירן היינדס – אדוארד פיירפקס רוצ'סטר
לורה הרלינג – ג'יין בילדותה
רופרט פנרי-ג'ונס – סינג'ין ריברס
ג'מה ג'ונס – גברת אליס פיירפקס
מייקל דניגריס – מר ברוקלהרסט
אביגיל קרוטנדן – בלאנש אינגרם
בן סאודן – ג'ון ריד
דבורה פינדלי – גברת ריד
אליזבת גארווי – דיאנה ריברס
אמילי ג'ויס – מיס טמפל
ריצ'נדה קארי – ליידי אינגרם
ג'יין אייר הוא סדרת טלוויזיה עיבוד לרומן באותו שם של הסופרת שרלוט ברונטה שיצא לאור ב-1847. הסדרה הופקה בשנת 1983 ב-BBC בבימויו של ג'וליאן אמיאס.
בתפקיד הראשי כג'יין אייר הופיעה השחקנית זילה קלארק ואת תפקיד אדוארד רוצ'סטר גילם טימותי דלטון.
האחוזה דין פארק בנורת'המפטונשייר שימשה כאתר צילומים של תורנפילד הול, מקום מגוריו של רוצ'סטר.
זילה קלארק - ג'יין אייר
טימותי דלטון - אדוארד רוצ'סטר
ג'ין הארווי - גברת פיירפקס
דמיאן תומאס - ריצ'רד מייסון
קרול ג'יליס - גרייס פול
מרי טאם - בלאנש אינגרם
אליין דונלי - דיאנה ריברס
מורג הוד - מרי ריברס
קולט ברקר - הלן ברנס
שאן פטנדן - ג'יין אייר הצעירה
ג'ודי קורנוול - גברת ריד
אלן קוקס - ג'ון ריד
אמה ג'ייקובס - אלייזה ריד
טרייסי צ'יילדס - ג'ורג'יאנה ריד
ג'מה ווקר - ג'ורג'יאנה ריד הצעירה
קתרין אירווין - אלייזה ריד הצעירה
רוברט ג'יימס - מר ברוקלהרסט
ג'יין אייר הוא סרט קולנוע אמריקאי משנת 1934 מסוגת הדרמה הרומנטית, שביים כריסטי קבאני ובכיכובם של וירג'יניה ברוס וקולין קלייב.
הסרט מבוסס על הרומן "ג'יין אייר" מאת שרלוט ברונטה שיצא לאור ב-1847, והוא העיבוד הקולנועי הראשון עם פסקול.
באנגליה באמצע המאה ה-19, ג'יין אייר הקטנה נאלצת להתגונן מפני התעללותו של בן דודה ג'ון בתמיכתה של אימו.
היא נשלחת לבית יתומים בו הוא סובלת מיחס קשוח מצד המנהל מר ברוקלהרסט.
אחרי שנים אחדות של מצוקה, היא מקבלת משרה של מורה בבית היתומים.
אכזריותו הנמשכת של ברוקלהרסט מאלץ אותה לחפש עבודה אחרת והיא מתחילה לעבוד כאומנת בביתו של אדוארד רוצ'סטר, ג'נטלמן אמיד.
עד מהרה ג'יין מתחבבת על אדוארד ואחייניתו אדל, כמו גם על סוכנת הבית גברת פיירפקס והרכב סם פול.
על אשרה של ג'יין מעיבות צרחות בלתי מוסברות שהיא שומעת מדי פעם.
האחראית לכך היא ברתה, אשתו המטורפת של אדוארד, שכלואה באגף מבודד באחוזה.
בעוד עורך הדין של אדוארד מנסה לאפשר לו להתגרש מאשתו, אדוארד עורך נשף גדול ומזמין את מי שנחשבת ארוסתו ליידי בלאנס אינגרם ואת הוריה.
אחרי הנשף ברתה מעלה באש את וילונות מיטתו של אדוארד, ג'יין שמתעוררת מריח העשן, חשה לחדרו של אדוארד מכבה את האש ובכך מצילה את חייו.
כשאדוארד חוזר לביתו אחרי שהות של שבועיים מלונדון, הוא מתוודה על אהבתו לג'יין, והיא מסכימה להינשא לו.
במהלך טקס הנישואין מתפרצת לחדר ברתה, ומגלה את היותה אשתו של אדוארד.
למרות הפצרותיו, ג'יין שבורת הלב עוזבת את תורנפילד, ומוצאת עבודה אצל ד"ר ג'ון ריברס הכומר.
ברתה מעלה באש את כל הבית, ואדוארד בניסיון להציל אותה מאבד את מאור עיניו.
ג'יין שאינה מודעת למצבו של אדוארד, מסכימה להינשא לד"ר ריברס, ומתכננת לנסוע עמו להודו.
אך היא נתקלת בסם פול המספר לה על מה שקרה לרוצ'סטר.
ג'יין חוזרת אל אדוארד העיוור ומכריזה על אהבתה אליו.
וירג'יניה ברוס – ג'יין אייר
קולין קלייב – אדוארד רוצ'סטר
בריל מרסר – גברת פיירפקס
דייוויד טורנס – מר ברוקלהרסט
איילין פרינגל – ליידי בלנש אינגרם
אדית פלוז – אדל רוצ'סטר
ג'ון רוג'רס – סם פול
ג'ין דרלינג – ג'יין אייר הילדה
ליונל בלמור – לורד אינגרם
ג'יימסון תומאס – צ'ארלס קרייג
אתל גרייס – גרייס פול
קלייר דו בריי – ברתה רוצ'סטר
ריצ'רד קוויין – ג'ון ריד
גרטה גולד – מיס טמפל
הפקת הסרט החלה ב-17 במאי 1934 באולפני ג'נרל סרוויס (General Service Studios).
הפסקול כולל את השיר "מקהלת הכלה" מתוך האופרה לוהנגרין מאת ריכרד וגנר ואת השיר "My Bonnie Lies over the Ocean".
את שני השירים שרה הילדה אדל.
ג'יין אייר היא מיני סדרה טלוויזיונית עיבוד לרומן באותו שם מאת שרלוט ברונטה.
הסיפור, שזכה למספר רב של עיבודים לקולנוע ולטלוויזיה, מגולל את קורות חייה של ג'יין אייר, יתומה באנגליה של אמצע המאה ה-19. הסדרה בת ארבעת הפרקים שודרה בבריטניה בערוץ BBC One.
הסדרה נחשבת לעיבוד מוצלח של הרומן, והיא זכתה לשבחי המבקרים וכן זכתה בפרסים ומועמדויות לפרסים.
ג'יין אייר (ג'ורג'י הנלי) היא ילדה הגדלה אצל דודתה, גברת ריד (טרה פיצג'רלד) כקרובת משפחה ענייה.
כאישה צעירה ג'יין (רות וילסון) מועסקת על ידי סוכנת הבית של תורנפילד הול כאומנת לילדה אדל (קוזימה ליטלווד).
בעל האחוזה הוא מר רוצ'סטר (טובי סטיבנס) והוא מחזר אחרי בלאנש אינגרם היפה (כריסטינה קול).
אחרי מותו של מר ריד, דודה של ג'יין, היא נשארת בחסותה של דודתה האדישה והאכזרית.
גם בני הדודים מתעללים בג'יין והיא אינה מרגישה בבית בגייטסהד הול.
ג'יין מואשמת שיש בה "דם רע" וגברת ריד שולחת את ג'יין לפנימיית לווד.
כמו גייטסהד, לווד הוא מוסד קר.
חברתה היחידה של גיין מתה, והיא נשארת שוב לבד.
בשאיפה להיות עצמאית, ג'יין מתכוונת לעבוד כאומנת.
בגיל 18 היא עוזבת את לווד ומקבלת משרה כאומנת לילדה ב"תורנפילד הול".
מתברר שהילדה, אדל, נולדה בצרפת והיא בת חסותו של אדון האחוזה, אדוארד רוצ'סטר.
עוד נודע לג'יין שבעל האחוזה נמצא בביתו לעיתים רחוקות.
באחד הימים כשהיא בדרכה לתורנפילד הול, ג'יין פוגשת את רוצ'סטר.
לילה אחד, ג'יין מתעוררת ושומעת קולות מחדרו של רוצ'סטר.
היא ניגשת לשם ורואה שחדרו עולה באש והוא בסכנת חיים.
אחרי שג'יין מצילה את רוצ'סטר, היא מתחילה לתהות מי גרם לשריפה ומה הם הקולות המוזרים שנשמעים מכיוון המגדל הצפוני.
רוצ'סטר לא עונה לשאלותיה, ובבוקר עוזב את האחוזה.
אחרי זמן מה הוא חוזר ואיתו חבורה של מכרים וביניהם בלאנש אינגרם ואמה ליידי אינגרם.
אורח בלתי צפוי נוסף מגיע לרוצ'סטר ואינו מתקבל בברכה.
אורח זה, מייסון שמו, נפצע באורח קשה באותו לילה.
בעוד רוצ'סטר מביא את הרופא, הוא משאיר את ג'יין להשגיח על מייסון במגדל הצפוני.
שוב ג'יין שומעת את הקולות המוזרים, וכשהיא מטפלת במייסון היא נחרדת לשמוע רעשים מצדה השני של הדלת.
אל תורנפילד הול מגיעה בסי, המשרתת מגייטס הד.
היא מספרת לג'יין שדודתה חולה ושהיא מבקשת לראות את ג'יין לפני מותה.
כשנדמה שהדודה אינה מזהה אותה, ג'יין שואלת אותה מדוע היא כל כך שנאה את אחייניתה.
גברת ריד עונה שהסיבה לכך היא שבעלה אהב את ג'יין יותר מאשר את ילדיו שלו, ואפילו בקש לראותה על ערש דווי.
עוד נודע לג'יין מפי גברת על דוד נוסף שלה.
דוד זה, אח של אביה, ביקש לטפל בה עוד בהיותה ילדה.
אך גברת ריד הודיעה לו שג'יין מתה.
למרות זאת ג'יין סולחת לדודתה.
כשהיא נמצאת הרחק מתורנפילד הול, ג'יין מבינה שתורנפילד הוא הבית שמעולם לא היה לה.
עם זאת, היא מוטרדת מהשמועות על נישואיו הקרבים של מר רוצ'סטר לבלאנש אינגרם.
היא חוששת שתאלץ לעזוב את תורנפילד, המקום האהוב עליה.
רוצ'סטר מנסה לברר מה הם רגשותיה של ג'יין כלפיו, והוא מתגרה בה בלי הרף.
לבסוף היא מתוודה על אהבתה לרוצ'סטר עצמו בנוסף לאהבתה לתורנפילד.
רוצ'סטר מצהיר גם הוא על אהבתו לג'יין ומציע לה נישואים, והיא מסכימה להינשא לו.
יומיים לפני החתונה ג'יין מגלה שהשמלה שלה נהרסה.
רוצ'סטר מייחס לחלום את צל האישה שהיא ראתה בחדרה בלילה.
ביום החתונה מתבררת האמת כולה.
אשתו של רוצ'סטר, ברתה, מתגוררת במגדל הצפוני.
הטירוף שלה עובר בתורשה במשפחתה, והיא נכלאה כדי שלא תסכן את עצמה ואת האחרים.
מייסון, שהוא אחיה של ברתה, מגיע ברגע האחרון לכנסייה ומונע את עריכת טקס הנישואים.
רוצ'סטר מתעקש על כך שהוא עדיין אוהב את ג'יין ומציע לה שיחיו ביחד "כאח ואחות".
בכל זאת ג'יין עוזבת בלילה את ת'ורנפילד.
ג'יין נשארת חסרת כל וללא תקווה.
היא נשכבת על האדמה ומצפה למותה.
ג'ון ריברס מוצא אותה, מביא אותה לביתו והוא ושתי אחיותיו מטפלים בה.
נראה שג'יין אינה זוכרת דבר.
ג'ון ריברס מודיע לג'יין שהיא ירשה סכום כסף גדול מדוד שלה, וגם הוא מספר לה שהם קרובי משפחה.
ג'ון יודע על קורותיה כולל על ימיה בתורנפילד הול.
ג'ון מציע נישואים לג'יין, אך היא לא מסכימה להינשא לו ולחיות איתו כמיסיונרים בחו"ל.
היא שומעת את קולו של רוצ'סטר קורא לה, והיא מבינה שמקומה לצידו בת'ורנפילד.
כשהיא חוזרת היא מגלה שמת'ורנפילד נותרו רק חורבות ורוצ'סטר חלוש ועיוור.
נאמר לה שהבית נשרף, ורוצ'סטר נפגע כשניסה להציל את אשתו ברתה, אך היא נהרגה.
רוצ'סטר מזהה את קולה של ג'יין והוא מאושר שהיא חזרה אליו.
השניים מתחתנים, ובסצנת הסיום כל המשפחה מתאספת - רוצ'סטר, ג'יין, אדל, שתי האחיות ריברס, שני ילדים קטנים (ילדיהם של ג'יין ואדוארד), והכלב פיילוט - לציור פורטרט משפחתי.
ג'ון ריברס בהיותו במרחקים, מצויר בנפרד בצד התמונה.
על אף שהסדרה נאמנה ברובה למקור הספרותי, יש בתסריט שינויים אחדים.
בסדרה החלק הראשון (בית הספר לווד) והחלק השלישי (סט.
ג'ון) הם הרבה יותר קצרים מאשר ברומן.
החלק האמצעי של הרומן מפותח יותר, אך גם כאן סצנות אחדות בעלילה שונו והועברו לזמן או מקום אחר.
הבריחה של ג'יין מתורנפילד מוצגת כרצף פלאשבק קצר של דקות אחדות.
סצנות אחדות נוספו לתסריט המדגישות את התשוקה שבאופיים של ג'יין ושל רוצ'סטר.
שוני נוסף הוא בהופעת האישה הצועניה בת'ורנפילד, בעוד שבספר זהו רוצ'סטר עצמו המחופש לצועניה, בסדרה הוא שוכר אישה למלא את התפקיד.
רוצ'סטר משתמש גם בלוח סיאנס בסצנה שנכתבה במיוחד לתסריט.
ג'יין הבתולה היא סדרת טלוויזיה אמריקאית מסוגת דרמה קומית ששודרה החל מ-13 באוקטובר 2014 ועד לסיומה ב-31 ביולי 2019 במשך 5 עונות ו-100 פרקים ברשת The CW.
הסדרה מהווה עיבוד חופשי של הטלנובלה הוונצואלית "Juana la Virgen" שנוצרה ב-2002 על ידי פרלה פריאס.
בישראל כל עונות הסדרה שודרו תחילה ב-yes ולאחר מכן ב-HOT, סלקום tv ונטפליקס.
ב-18 במרץ 2019, עלתה בערוץ MBC 4 גרסה מצרית לסדרה, תחת השם "פארה הבתולה", בכיכובם של ראניה יוסף ואחמד מגדי.
באותו החודש, עלתה לשידור גם הגרסה הישראלית לסדרה תחת השם "בת אל הבתולה".
הסדרה מתרחשת במיאמי ומפרטת את האירועים הבלתי צפויים שמתרחשים בחייה של ג'יין גלוריאנה וינואבה, אישה לטינית צעירה, דתייה, מסורה, אחראית למשפחתה ועובדת רצינית, שנדרה לשמור על בתוליה.
היא נכנסת להריון במפתיע לאחר שהיא עוברת בטעות הפריה מלאכותית.
ג'יין גרה עם אמה סיומרה וסבתה, שוהה בלתי חוקית.
סיומרה ילדה את ג'יין בגיל 16 ולא גילתה את זהות אביה גם לא לאמה.
ג'יין מבטיחה לסבתה כי תשמור על בתוליה עד לחתונתה.
היא שומרת על הבטחתה אף על פי שבשנתיים האחרונות היא בזוגיות עם מייקל, שוטר במקצועו.
אירוסיה לבן זוגה האוהב, מייקל, מתנפצים כשהגינקולוגית שלה מתבלבלת בין שתי מטופלות ובטעות מפרה את ג'יין באופן מלאכותי.
התורם הביולוגי הוא רפאל סולנו, גבר נשוי הנמצא בהליכי גירושים מאשתו פטרה אשר שוכבת עם חברו הטוב מאחורי גבו ומעוניינת בעיקר בכספו.
רפאל שבעבר היה נער שעשועים, הוא הבעלים החדשים של המלון בו ג'יין עובדת וגם הבחור שבו ג'יין הייתה מאוהבת בנעוריה.
במהלך העונה הם מתאהבים והיא נפרדת ממייקל.
סיומרה, אמה של ג'יין, רואה באחת הטלנובלות את אביה של ג'יין, רוחליו.
סיומרה כותבת לרוחליו כי למעשה היא לא הפילה את התינוק וכי יש לו בת.
רוחליו שהתבגר ונעשה מצליח ומפורסם נכנס לחיי ביתו ומנסה להשתלב.
במהלך העונה יוצאים השניים לסיבוב ההופעות בשיט, משתכרים ומתחתנים.
נאדין היא שותפתו של מייקל לעבודה.
אחרי שמייקל נפרד מג'יין, הם שוכבים.
יחד הם חוקרים ומנסים לפצח את זהותה של הפושעת הבינלאומית, סין רוסטרו.
בעקבות רציחתו של אמיליו סולאנו, אביו של רפאל, מתברר כי אשתו, רוז, היא סין רוסטרו.
בהמשך העונה רפאל נפרד מג'יין אך לבסוף מתחרט.
פטרה גונבת מהמעבדה את הזרע הנוסף של רפאל שנשאר באחסון, מזריעה את עצמה ונכנסת להיריון.
בסוף העונה הראשונה ג'יין יולדת את הבן המשותף לה ורפאל, מתיאו גלוריאנו רוחליו סולנו ויינואבה.
לאחר כחצי שעה מגיעה אחות שמבקשת לקחת אותו לבדיקת שמיעה, אך למעשה היא חטפה את מתיאו והעבירה אותו לידי סין רוסטרו.
בתחילת העונה השנייה ג'יין נכנסת ללחץ עקב חטיפתו של מתיאו.
מתברר שסין רוסטרו חטפה את מתיאו על מנת לנהל משא ומתן על צ'יפ אשר בתוכו נמצא מידע יקר שמכיל תמונות של כל ניתוחי הפנים שביצעה, דבר שעשוי מאוד לסייע לחקירתו של מייקל.
מייקל מגיע למשא ומתן אך מעדיף להחזיר את מתיאו ומוותר על הצ'יפ.
מייקל מעביר את הצ'יפ לנדין, שהתברר שהיא שותפה של סין רוסטרו בעקבות איומים שקיבלה על חיי משפחתה.
מייקל נעלם מפני השטח ונוסע עם נדין למקסיקו, בעוד ג'יין מתמודדת עם חרדות בעקבות חטיפתו של מתיאו.
לאחר כחצי שנה מייקל שב אל השטח, בהתחלה אינו מעוניין בקשר עם ג'יין אך מאוחר יותר הוא נפתח בפניה ומספר לה שהוא מרגיש אשמה רבה בעקבות מותה של נדין.
בינתיים, הטלנובלה של רוחליו "התשוקות של סנטוס" יורדת מן המסך.
ג'יין רואה את סבלה הרב של פטרה, כתוצאה מכך שמילוש, בן-זוגה לשעבר, חזר ומכריח אותה להתחתן איתו.
ג'יין מוסרת לפטרה דיסק-און-קי שמאפשר שליפת מידע רגיש מתוך מחשבים ופטרה משתמשת בו על מנת להפליל את מילוש ושולחת את החומר אל הרשויות בצ'כיה.
היא יוצאת עם אימה להשמיד את הנשק הרב שהחביא מילוש במלון, אלא שאמה של פטרה החזיקה רימון יד ושכחה לזרוק אותו ובעקבות זאת איבדה את עינה ואת ידה.
לאחר מכן איוון, שליחו של מילוש ובן הערובה לשעבר של פטרה, חוזר ונרצח בידי אמה של פטרה, המנסה להפליל את פטרה ברצח.
המזל שיחק לטובת פטרה ואמה של פטרה נכלאה.
בעקבות פיטוריו של רוחליו הוא נאלץ לעבוד בסדרתו של יריבו המושבע, אסטבן, והוא שונא זאת.
לאחר מכן רוחליו חוזר למסך בסדרה משלו, שמספרת על דמות בשם טיאגו שנוסע בזמן על מנת לתקן מחדלים בהיסטוריה.
בינתיים, פטרה מקבלת שיחה מבנק זרע מקומי שבו אוחסנו מנות הזרע של רפאל ומספרים לה שנמצאה מנת הזרע האבודה של רפאל.
פטרה מחליטה לקחת מהם את הדגימה בניגוד לידיעתו של רפאל ומפרה את עצמה.
רפאל מגלה זאת וג'יין מחליטה להתקרב לפטרה על מנת שיחיו כמשפחה.
בבדיקת האולטראסאונד מתגלה כי פטרה נושאת ברחמה זוג תאומות.
לאחר מכן פטרה יולדת את התאומות וקוראת להן אלזה ואנה.
לאחר הלידה פטרה נכנסת לדיכאון שאחרי לידה ומתקשה להיות בקרבת בנותיה, היא מתקשה להתמודד עם זה אך ג'יין מציעה לה ללכת לקבוצת תמיכה שתעזור לה.
פטרה מתקשה ליצור חיבור עם ג'יין למרות שהיא רוצה בכך, ולבסוף יוצאת מהדיכאון ששררה בו.
במהלך העונה מתגלה כי לפטרה יש אחות תאומה זהה בשם אנזקה שנותרה בצ'כיה שנים רבות וננטשה על ידי אימם בלידה בעקבות האפילפסיה בה היא לוקה.
לאחר כמה זמן, מוטר רוצחת את רוז, ומייקל חושף בפני ג'יין שהוא החליט להתרחק ממנה עד שהסכנה של רוז תחלוף, ולאחר מותה הוא רוצה שהם יחזרו.
בסוף העונה, ג'יין ומייקל מתחתנים, אנזקה מחליטה להתחזות לפטרה ומחדירה בה חומר מרדים שגרם לה לשיתוק בכל גופה.
אנזקה צובעת את שיערה וגונבת את זהותה של פטרה.
מייקל חושף את שותפתו סוזנה (שמתגלה לבסוף כרוז) והוא מספר לה זאת במסדרון.
היא יורה בו מיד והולכת לבת זוגה, לואיסה, אחותו של רפאל, ומורידה בפניה את המסיכה ואת המדבקה שמשנה את קולה.
העונה מסתיימת בכך שמייקל נורה וגיין זועקת לעזרה, ובנוסף רפאל שוכב עם אנזקה כי הוא חושב שמדובר בפטרה.
בחלק הראשון של העונה העלילה ממשיכה מאיפה שהפסיקה, לאחר שמייקל נורה בירח הדבש של ג'יין ושלו הוא מגיע לבית החולים וגוסס אך לבסוף מתעורר ומתחיל להחלים.
פטרה אשר משותקת לאחר שאנזקה אחותה התאומה הרדימה אותה שומעת ורואה כל מה שכולם מדברים בחדר בו היא נמצאת ואנזקה מתחזה לפטרה ושוכבת עם רפאל ואחר כך מתחילה קשר זוגי עם סקוט.
ג'יין ורפאל שמים לב שההתנהגות של "פטרה" שונה ומבינים שאנזקה מתחזה לפטרה ומשחררים את פטרה ופטרה מתעוררת.
פטרה כועסת על ג'יין ורפאל שלא הבינו ישר שאנזקה זאת לא היא ועל רפאל ששכב עם אנזקה ופטרה נפרדת מסקוט אבל סקוט ואנזקה נהיים זוג.
רפאל מגלה במנזר שמכירים אותו שם ולצופים נחשף מסמך שהמספר אומר שישנה את הכל אך לא נחשף מה יש במסמך, בהמשך לאחר חקירה של ג'יין ורפאל מתגלה שהמסמך מספר שרפאל מאומץ מאיטליה אבל פטרה משמידה את המסמך כדי שרפאל לא יפסיד את כל הכסף שלו.
לאחר שרפאל ידע שהציורים של אביו גנובים הוא מסגיר את עצמו למשטרה כדי ללמד את הילדים שלו לקחת אחריות, והוא נכנס לכלא למספר חודשים תוך כדי מבחן משפטים מייקל חוטף התקף ומת.
לאחר המוות הסדרה עוברת 3 שנים קדימה וממשיכה בעלילה המתוסבכת של המשפחה וכל הגורמים שקשורים אליה.
לאחר 3 שנים העלילה מתחילה בחתונה של רוחליו אך לא ידוע מי הכלה, מתגלה כי מתיאו הפך לילד מופרע ובלאגניסט והתאומות של פטרה הפכו לילדות טובות וכל יום שבת הם נפגשים לבראנץ.
בהמשך מתגלה כי הכלה בחתונה של רוחליו היא דרסי.
סיומארה ורוחליו מסוכסכים 3 שנים משום שבתוכנית הריאליטי של דרסי ורוחליו "הפקטור של דה לה וגה פקטור" סיומארה הוצגה בתור הרעה המשוגעת שמנסה להרוס לדרסי ורוחליו את הזוגיות ובינתיים סיומארה בזוגיות עם ברוס.
בחתונה מתגלה כי רוחליו ודרסי לא באמת מאוהבים ושונאים אחד את השני והכל הצגה בשביל הריאליטי שהם חתומים עליו לחוזה.
רוחליו מחליט לא להמשיך לעונה נוספת של הריאליטי כדי לנתק קשר עם דרסי שבו הוא משתתף למרות החוזה ולכן ההפקה תובעת אותו.
סיומארה ורוחליו מחליטים להשלים ולחזור להיות ידידים.
ברוס בן הזוג של סיומארה הוא עורך דין ולכן הוא עוזר לרוחליו במשפט נגד ההפקה בזמן הזה סיומארה ורוחליו מתאהבים וסיומארה נפרדת מברוס.
ברוס שבור הלב מתפטר מתפקיד עורך הדין של רוחליו ורוחליו מפסיד במשפט ורוחליו וסיומארה חוזרים להיות בזוגיות ומתארסים.
לפני 3 שנים ג'יין התחילה לכתוב ספר על החיים של סבתא שלה אך לאחר שמייקל מת ג'יין מתחילה לכתוב על חיי האהבה שלה ושל מייקל וכל הדברים שהביאו אותם לחתונה.
לאחר שחרורו של רפאל מהכלא רפאל נהיה רוחני מכיוון שהכלא ריכך אותו והוא קורא לעצמו זן רפאל ומגדל זקן.
רפאל מתפטר מניהול המרבלה ופטרה נהיית המנהלת החדשה של המלון והיא פותחת אותו בחדש בתור מלון לילדים.
לאחר שסקוט נעדר במשך 3 שנים הגופה שלו מתגלה בחוף ומתגלה שהוא נרצח על ידי איילין האמיתית כי סקוט חשד בה.
הגופה נמצאת בגבול של המלון המתחרה בניהולו של צאק, אבל מתגלה כי פטרה הזיזה את הגופה לצד של צאק, פטרה מתחילה לצאת עם בעל המלון המתחרה צ'אק אבל הוא חוטף אותה והם נפרדים.
רפאל מתחיל להתאהב בפטרה מחדש בהתחלה היא לא בעניין אבל בסוף משתכנעת ורפאל ופטרה נהיים זוג.
ג'יין מתחילה לקנא שרפאל מבלה יותר עם פטרה ועם התאומות מאשר איתה ועם מתיאו ובהמשך ג'יין מבינה כי היא מאוהבת ברפאל.
בסוף העונה פטרה מבינה שלג'יין יש רגשות כלפי רפאל ומספרת לו על זה אבל רפאל לא מאמין ולכן פטרה נפרדת ממנו.
העונה מסתיימת בכך שאנזקה ולואיזה מנסות לגנוב מפטרה את המלון ולכן היא כותבת לפטרה מהטלפון של רפאל שהם צריכים לדבר על הזוגיות שלהם, אבל אנזקה מחכה לה עם אקדח כדי להרוג אותה.
ביום חתונתם של רוחליו וסיומארה מגלה ג'יין כי דרסי בהריון מתקדם בחודש תשיעי מרוחליו.
העונה מסתיימת בחתונה של רוחליו וסיומארה, ג'יין פוגשת את האהבה הראשונה שלה - אדם, ואז הם מתנשקים.
ג'יין מפרסמת ספר עליה ועל מייקל, אך הספר לא זוכה להצלחה רבה.
ג'יין מתאהבת ברפאל מחדש והם חוזרים להיות ביחד.
במהלך העונה נודע כי רפאל מאומץ וכי סין רוסטרו היא פושעת שיושבת בכלא ויודעת היכן הוריו של רפאל נמצאים, ותסכים לתת את המידע בתנאי שרפאל יגיד לה איפה לואיסה נמצאת.
לקראת סוף העונה ג'יין מחליטה לכתוב ספר חדש המכיל את שלושת הספרים הקודמים שלה משולבים (הספר על סבתא של ג'יין, הספר עליה ועל מייקל והספר עליה ועל אמא שלה).
במהלך העונה לרוחליו נולדת ילדה ששמה בייבי, וכן סיומרה חולה בסרטן השד ועוברת כריתת שד חד צדדית.
העונה מסתיימת כאשר ג'יין מגלה כי מייקל עדיין בחיים.
העונה מתחילה היכן שהקודמת הסתיימה - מייקל חוזר לחיים של ג'יין, לאחר שהתגלה כי הוא כלל לא מת ומותו זויף על ידי סין רוסטרו, שדאגה כי למייקל תהייה אמנזיה.
מייקל אינו זוכר דבר מחייו הקודמים, ומתייחס לעצמו כ"ג'ייסון".
ג'יין עוברת תקופה קשה ואינה יודעת במי לבחור - ברפאל או במייקל, המתייחס לעצמו כ"ג'ייסון".
לאחר התלבטויות רבות, היא בוחרת ברפאל ששרוי תחת דיכאון בעקבות ההתלבטויות של ג'יין.
לאחר תקופה קצרה, רפאל וג'יין חוזרים להיות ביחד.
סיומרה מחלימה מסרטן השד וחוזרת לעצמה, בזמן שפטרה ובת זוגה "ג'יי אר", נפרדות כשג'יי אר עוברת ליוסטון.
רפאל מחליט להציע לג'יין נישואים, והיא מסכימה.
רוז, או בשמה השני "סין רוסטרו", בורחת מהכלא ומתנכלת לג'יין; היא מחזיקה אותה כבת ערובה ומאיימת שתפגע באנשים שג'יין אוהבת אם זו לא תעזור לה לפגוש את לואיזה.
לואיזה, שעובדת עם המשטרה, פוגשת את רוז.
לאחר מריבה קשה, בה היו מעורבים גם רפאל וג'יין, לואיזה דוחפת אותה מגובה והיא משתפדת על ידי חנית ומתה.
הספר השני של ג'יין זוכה לאהדה רבה וג'יין קיבלה עליו 500,000 דולר.
בסוף הסדרה, ג'יין ורפאל מתחתנים, ג'יי אר ופטרה חוזרות להיות ביחד לאחר שהבינו שעדיין אוהבות אחת את השנייה, רוחליו וסיומארה עוברים לניו יורק להמשך צילומי הסדרה של רוחליו, וכן מתגלה לנו שהקריין המספר את העלילה לאורך הסדרה הוא בעצם מתיאו.
ג'יין גלוריאנה ויינואבה (ג'ינה רודריגז): צעירה דתייה בת 23 ממוצא היספני אשר נכנסת להיריון לאחר שבוצעה בה בטעות הפריה מלאכותית.
לאחר שהיא פוגשת את רפאל ושומעת על מצבו, היא מסכימה לשאת את התינוק ולמסור את המשמורת לו ולאשתו, בתנאי שהתינוק יהיה מוגן ואהוב.
אף על פי כן, ככל שההריון מתקדם היא ורפאל מתחילים להתאהב זה בזה.
בהמשך העונה, ג'יין ורפאל נפרדים, וג'יין יולדת את התינוק, מתאו.
בעונה השנייה, מתחתנת עם מייקל.
אחרי שמייקל מת ג'יין חווה הרבה התקפי פאניקה והייתה שבורה במשך הרבה זמן.
בעקבות עצת רפאל היא מחליטה לכתוב ספר על מייקל שיוצא לאור אך לא מצליח כל כך.
לאחר שלוש שנים היא מוכנה לצאת שוב עם גברים ויוצאת עם פביאן.
פביאן וג'יין נפרדים והיא נפגשת שוב עם אהבת נעוריה אדם.
אדם וג'יין נפרדים ולאחר קצת זמן היא חוזרת לרפאל.
ברגע שרפאל וג'יין מתבססים עם הזוגיות שלהם מייקל "חוזר לחיים" ומערער את הזוגיות בין רפאל וג'יין.
רפאל מעיף את ג'יין מביתם המשותף אך לבסוף הם חוזרים לגור ביחד ואף מתארסים.
בסוף העונה החמישית של הסדרה מתקיימת חתונתם.
רפאל סולנו (ג'סטין בלדוני): בעל המלון ואביו הביולוגי של מתאו.
הוא כבר לא אוהב את אשתו, ומפתח רגשות אל ג'יין.
הם נמצאים בזוגיות בעונה הראשונה אך נפרדים במהלכה.
הופך לאבא פעמיים כשג'יין יולדת את מתאו וכשפטרה מפרה את עצמה ויולדת את אלי ואנה (תאומות).
היה פעם נער שעשועים וכל עולמו היה מועדונים, נשים וחיי בילויים.
מגלה בעונה 2 שהוא מאומץ ואחרי שמייקל מת הוא גם נכנס לכלא על טיוח גנבות של אביו.
בעונה 3–4 יוצא לזמן קצר עם פטרה ולאחר הפרידה הוא חוזר לג'יין ומתחתן איתה בסופה של העונה החמישית של הסדרה.
סיומרה "סו" ויינואבה (אנדריאה נבדו): אמה הצבעונית של ג'יין.
היא ילדה את ג'יין בגיל 16, מה שגרם לג'יין להיות נחושה לא לחזור על הטעות הזו.
תמיד הייתה ותהיה צעירה ברוחה.
מורה לריקוד לילדות בנות 7. מושא אהבתו של רוחליו אביה של ג'יין.
בעונה הרביעית חולה בסרטן השד ומחלימה בעונה 5. מתחתנת עם רוחליו בפרק האחרון של עונה 3.
פטרה סולנו (נטליה פרוצ'ק) (יעל גרובגלס): אשתו הערמומית של רפאל ובת למשפחה צ'כית מפוקפקת שנישאה לרפאל כדי לגנוב את עושרו, אך התאהבה בו עם הזמן.
לאחר שניהלה רומן עם רומן זאזו חברו הטוב של רפאל וג'יין ורפאל התאהבו אחד בשנייה, רפאל מתגרש מפטרה.
אמה, מגדה, דחפה את סבתא של ג'יין ופטרה חיפתה על המעשה עד שהסגירה אותה לטובת רפאל עד שלבסוף השתחררה מהכלא.
אולם, לאחר מכן מגדה רצחה את איוון (אשר היה בן הערובה שלהן למשך מספר חודשים לפני כן) וחזרה לכלא.
פטרה גונבת דגימת זרע נוספת של רפאל שנמצאה במעבדה, בתחילת עונה שתיים ומפרה את עצמה ויולדת תאומות.
בסוף עונה זו גילתה פטרה כי יש לה אחות תאומה ששמה הוא אנסקה.
בסוף העונה אנסקה מתגלה לנאמנה לאמן ומזריקה לפטרה חומר הגורם לשיתוק ומתחזה לפטרה (צובעת את שערה לבלונד ואת שערה של פטרה לחום).
בעונה 4 ו-5 פטרה יוצאת מהארון כביסקסואלית ויוצאת עם ג'יין ראמוס (ג'יי.אר) עד שהן נפרדות.
בסוף העונה החמישית שתיהן מבינות כי הן עדיין אוהבות אחת את השנייה וחוזרות זו לזו.
ג'יין ופטרה נהיות חברות קרובות מאוד.
מייקל קורדרו/ג'ייסון (ברט דייר): בלש והארוס של ג'יין.
בן זוג מסור ואכפתי לג'יין, ונחוש לעזור לה עם הסיטואציות הבלתי רגילות שהיא נקלעת אליהן.
בעל רגשות מעורבים לגבי התינוק, מה שגורם לו לסחוט את פטרה כדי לוודא שנישואיה לרפאל לא יינזקו וג'יין לא תרגיש מחויבת לקחת אחריות עליו.
מוגדר לפי רוחליו כ"חבר הטוב ביותר שלו".
מתחתן עם ג'יין, לאחר החתונה נורה על ידי סין רוסטרו.
בעונה השלישית מצליח להתאושש אך מת מהתקף לב.
בפרק האחרון של העונה הרביעית רפאל עשה עסקה עם רוז ובגלל זה היא גילתה לו שמייקל לא מת והוא סיפר את זה לג'יין בכך שהראה לה את מייקל וכך נגמרה העונה.
העונה החמישית מתחילה באותה סצנה שבא מסופר שמייקל איבד את הזיכרון ולא זוכר דבר מחייו הקודמים ומעכשיו נקרא "ג'ייסון".
ג'ייסון לא זוכר דבר מחייו הקודמים והוא אדם שונה לגמרי באופיו; מופנם, שקט, איטי ועוד.
אלבה גלוריאנה ויינואבה (איבון קול): אימה של סיומרה וסבתה של ג'יין.
היא נוצרייה אדוקה וגערה בג'יין לשמור את בתוליה עוד מימי הילדות שלה.
אף פעם לא מדברת באנגלית (רק במספר פעוט של פעמים ניתן לשמוע אותה מדברת אנגלית), אבל מבינה אותה.
נמצאת בארץ באופן לא חוקי אך משיגה את גרין קארד לבסוף.
דרשה מסיומרה לעשות הפלה (כשהייתה בהיריון עם ג'יין) והתחרטה על כך.
מסתבר שלמרות שגערה בבתה ונכדתה לא לקיים יחסי מין לפני חתונה קיימה בעצמה והסתירה זאת מסיואמרה וג'יין.
בעונה הרביעית היא מתחתנת עם חורחה כדי שיוכל לקבל אזרחות ולבקר את אמו הגוססת, אך בהמשך הם מבינים שהם אוהבים אחד את השני ומתחתנים בחתונה מצומצמת.
רוחליו דה לה וגה (חיימה קמיל): כוכב טלנובלות יהיר ומפורסם, אביה של ג'יין.
מנסה להשיג מערכת יחסים עם בתו.
הם התחתנו בווגאס כשהיו שיכורים וביטלו את נישואיהם.
רוחליו רצה להציע לסיואמרה נישואין מאוחר יותר אך היא דחתה את הצעתו כיוון שלא רצתה יותר ילדים, דבר שהשפיע על רצונו להתחתן איתה.
אחרי כמה זמן רוחליו מבין שרגשותיו כלפי סיומרה חזקים והוא רוצה לספר לה איך הוא מרגיש אבל אז הוא רואה אותה מתנשקת עם בן הזוג לשעבר שלה ברוס.
אחרי שרוחליו ראה אותם מתנשקים החליט להמשיך על מטרתו להשיג ילד.
רוחיליו פוגש את דרסי השדכנית.
רוחליו ודרסי מחליטים להביא ילד בלי שום קשר רומנטי.
רוחליו מפתח רגשות לדרסי והם יוצאים.
רוחליו רוצה להצליח באמריקה ומסכים לצלם תוכנית ריאלטי על חייהם המאושרים שלו ושל דרסי.
לאחר 3 שנים הם שונאים אחד את השני ונפרדים.
סיומרה מגלה לרוחליו שיש לה עדין רגשות כלפיו והם מחליטים להתחתן.
דרסי מופיעה ומספרת שהיא בהיריון מרוחליו ולמרות הכל רוחליו וסיומרה מתחתנים.
דרסי יולדת ולתינוקת קוראים בייבי מייקלינה דה לה וגה פקטור.
רוחליו לוקח הפסקה מהמשחק בשביל לגדל את בייבי ומרגיש מדוכא.
רוחליו הסיק שיש לו דיכאון אחרי לידה.
אחרי שפרסם זאת בטוויטר נכנס לסכסוך עם ריבר כוכבת מוכרת באמריקה בעקבות הסכסוך אישרו את הגרסה האמריקאית של ה"תשוקות של סנטוס" בתנאי שריבר תהיה כוכבת המשנה.
בעת חיפושו אחר כוכבת משנה אחרת מריבר מגלה שהוא דודן של אווה לונגוריה.
בסוף הסדרה רוחליו וסיומרה עוברים לניו יורק בגלל ה"חיים במאדים" (הגרסה האמריקאית של רוחליו).
רוחליו משכנע את אסטבן ודרסי לעבור איתם בגלל בייבי.
רוחליו הופך להיות כוכב מוכר באמריקה.
אמיליו סולאנו (קרלו רוטה): אביו של רפאל ולואיזה, בעלה של רוז ונרצח על ידה.
היה נשוי למוטר ולסין רוסטרו.
אף פעם לא פירגן לרפאל.
רוז/סין רוסטרו (ברידג'יט רגן): אשתו של אמיליו, אך בסתר היא המאהבת של בתו.
במהלך הסדרה מתברר כי היא אילת הפשע סין רוסטרו לאחר שרצחה את אמיליו.
מתברר גם כי היא אמו החורגת של רפאל.
בפרק השנים עשר של העונה השנייה היא נרצחת על ידי מוטר, אך לא באמת.
שותפתו של מייקל, לאחר שמייקל עלה עליה היא ירתה בו.
נפגשת עם לואיזה ומורידה בפניה את המסיכה.
רוז ביימה את מותו של מייקל בעונה 3 לאחר שחששה כי הוא ראה שהיא עם מסכה.
מספרת את האמת לרפאל אחרי שהם עושים עסקה.
נרצחת בעונה 5 על ידי לואיזה.
לואיסה סולנו (יארה מרטינז): אחותו של רפאל.
בעונה הראשונה הפרתה את ג'יין במקום את פטרה.
התאשפזה כמה פעמים במוסד פסיכיאטרי.
יוצרת קשר עם רוז שוב ושוב ולא מספרת לרפאל.
בעונה 4 משתלטת על המלון ומעיפה את רפאל אך לבסוף עוזבת את המלון ותורמת את כל הכסף שלה.
הורגת את רוז בעונה 5 ואף משתפת פעולה עם המשטרה.
דרק: אחיו למחצה של רפאל, בנה של מוטר.
ניסה לסחוט את רפאל ולקח ממנו את המלון השכן למרבלה שמתחתיו היו קבורים 200 מיליון דולר.
כלא את אימו במרתף המלון.
מוטר: אילת הפשע וסוחרת הסמים הידועה.
סימן ההיכר שלה היה חוטי משי כחולים.
אמם של דרק ורפאל, רצחה את סין רוסטרו ורוקמת מזימות ביחד עם בנה דרק על מנת לרמות את רפאל.
התברר כי הייתה חיה עם אמיליו עד שבגדה בו והוא איים עלייה שתעזוב.
נמצאה כלואה בשלשלאות במרתף המלון השכן לאחר שדרק כלא אותה.
אנסקה (יעל גרובגלס): אחותה התאומה של פטרה.
מופיעה בדלת חדרה של פטרה, חסרת נימוס.
ממלצרת עם ג'יין במסעדת מלון המרבלה.
ניסתה לחבל לג'יין בסיכויים להיות באוניברסיטה.
בסוף העונה היא מרדימה את פטרה וצובעת את שיערה.
הזריקה גורמת לפטרה להיות משותקת ואנסקה גונבת את זהותה ושוכבת עם רפאל.
היא מתאהבת בסקוט ומתחתנת איתו על מנת שפטרה לא תוכל להעיף אותה בחזרה לצ'כיה.
משתלטת על המלון ביחד עם לואיסה אך לבסוף נרצחת על ידי פטרה.
רוחליו מגיע אליה על מנת למצוא אישה שיוכל לעשות איתה ילדים.
לבסוף היא ורוחליו מתאהבים ועושים תוכנית ריאליטי שנקראת "דה לה וגה פקטור פקטור".
באמצע עונה 3 דרסי ורוחליו מתחתנים ובהמשך מסתכסכים ומתגרשים אך ממשיכים להשתתף בתוכניתם.
כשהתוכנית נגמרת הם מנתקים קשר עד שדרסי חושפת בפני רוחליו כי היא בהיריון ממנו.
בעונה הרביעית דרסי יולדת את ילדתם המשותפת בייבי מייקלינה דה לה וגה פקטור.
קצת לפני הלידה דרסי מתחילה לצאת עם אויבו של רוחליו - אסטבן.
לינה סאנטילאן (דיאן גואררו): חברתה הטובה ביותר של ג'יין ושותפה לעבודה שלה.
מתחתנת עם בחור בשם דני.
מתקשה להיכנס להריון אך לבסוף מצליחה.
ג'ונתן צ'אווז (אדם רודריגז): אחד המורים של ג'יין בבית הספר, ותוך זמן קצר המאהב שלה.
ליליאנה דה לה וגה (ריטה מורנו): אימו של רוחליו וסבתה של ג'יין.
מתיאו: בנם של ג'יין ורפאל, נחטף בסיום עונה 1 בידי רוז וחוזר לג'יין בתחילת עונה 2. בעונה 4 מפתח בעיות התנהגות ובעונה 5 מאובחן כלוקה ב-ADHD (הפרעות קשב וריכוז).
בפרק האחרון של עונה 5 מתיאו מתגלה כהמספר.
אלי: בתם של פטרה ורפאל ואחותה התאומה של אנה.
נולדת בשם אלסה אך שמה משתנה לאלי.
אנה: בתם של פטרה ורפאל ואחותה התאומה של אלי.
אדם (טיילר פוזי): בן הזוג לשעבר ג'יין, בתחילת עונה 4 ג'יין חוזרת אליו אבל הם נפרדים שוב.
"ג'יין הבתולה" קיבלה שבחים ביקורתיים.
האתר Rotten Tomatoes נתן לעונה הראשונה ציון של 100% בהתבסס על 48 ביקורות, עם ממוצע דירוג של 7.7 מתוך 10. הקונצנזוס באתר מציין, "הנחת היסוד המפוקפקת של ג'יין הבתולה הפך לחלק מהקסם הבלתי סביר שלה - יחד עם כתיבה מגוונת ומענגת והופעה מעולה של ג'ינה רודריגז".
האתר Metacritic נתן לסדרה ציון של 80 מתוך 100 בהתבסס על 23 ביקורות, מציין "ביקורות חיוביות באופן כללי".
הסדרה קיבלה 3 מועמדויות בטקס פרסי בחירת המבקרים, ותארים בטקסים אחרים.
הסדרה קיבלה מועמדות בפרסי גלובוס זהב בקטגוריית הסדרה הקומית או המוזיקלית הטובה ביותר.
ג'ינה רודריגז זכתה בפרס גלובוס הזהב כשחקנית הטובה ביותר בסדרה קומית או מוזיקלית על הופעתה בסדרה.
ג'יין בורדו (Jane Bordeaux) הוא הרכב מוזיקלי אינדי, קאנטרי ופולק עברי שהוקם בשנת 2012. חברי הלהקה הם דורון טלמון (הסולנית), מתי גלעד, יואב ארבל, רמי אוסרווסר וסתיו אחאי.
הלהקה החלה את דרכה עם ארבעה חברים שכללו את טלמון וגלעד, שהכירו בבית הספר למוזיקה רימון.
המוזיקה של הלהקה אופיינה תחילה בסגנון קאנטרי רוקיסטי.
השם "ג'יין בורדו" הוא שילוב שמותיהם של שני הסוסים של אחותה של הסולנית דורון טלמון.
בשלב מסוים פרשו שני חברי הלהקה האחרים, ובדיוק אז חזר אמיר זאבי מלימודי מוזיקה בניו יורק, והצטרף לצמד.
לאחר הצטרפותו של זאבי החלו חברי הלהקה לנגן בצורה אקוסטית בלבד בהופעותיהם, בשל אילוצים טכניים.
הם המשיכו עם הפורמט האקוסטי כיוון שלדבריהם "פתאום זה נשמע נכון, הטקסטים יצאו טובים יותר, והעיבודים עדיין נשמעו מלאים", ובכך זנחו את הסגנון הרוקיסטי והתמקדו בסגנון הפולק קאנטרי.
הפורמט האקוסטי גם סייע להם לשמור על ניידות.
ב-20 באוגוסט 2014 יצא הסינגל הראשון של הלהקה, "עינב".
כחודשיים לאחר מכן, ב-4 באוקטובר, יצא אלבום הבכורה האפונימי של הלהקה, "ג'יין בורדו", אשר מומן באמצעות פרויקט באתר הדסטארט.
ב-20 בנובמבר של אותה השנה יצא הסינגל השני מתוך האלבום, "איך אפשר שלא", אשר הביא לפריצת הדרך של הלהקה, לאחר שהפך ללהיט רדיו.
בסוף שנת 2015 התפרסמו נתונים לפיהם הלהקה הייתה המושמעת ביותר בגלגלצ בשנה החולפת.
ב-26 באוגוסט 2016 קיבלו אלבום זהב במהלך הופעה במועדון "זאפה תל אביב".
ב-8 ביוני 2017 יצא אלבומה השני של הלהקה, "מה שחשוב".
באותה השנה נוספו דמויות להקת "קייט מרלו", הגרסה הפארודית של הלהקה, לתוכנית "ארץ נהדרת".
ב-15 בדצמבר 2018 הוציאה הלהקה את "תנו לנמנם", הסינגל הראשון לקראת אלבומה השלישי.
ב-1 ביולי 2019 הוציאה הלהקה סינגל נוסף, בשם "רוקדים צמודים" וב-1 באוגוסט 2019 יצא האלבום "אוקיינוסים".
ב-14 בספטמבר יצא הסינגל "מחזיקה לי את הלב", בשיתוף עם הזמר והיוצר DORJ.
ב-20 במרץ 2023 יצא הסינגל "לא יוצאת למסיבות".
ב-10 באוגוסט יצא הסינגל "מגדל המים".
הסינגל הגיע למקום ה-12 במצעד השבועי של מדיה פורסט.
ב-12 בנובמבר של אותה השנה הוציאו את הסינגל "לא לבד", במהלך מלחמת חרבות ברזל.
השיר הגיע למקום ה-14 במצעד השבועי של מדיה פורסט.
ב-13 במרץ 2024 הוציאו את הסינגל "פולארויד", וב-8 באפריל את הסינגל "כישוף", שניהם מתוך האלבום החמישי "כישוף", שיצא ב-14 באפריל.
דורון טלמון (סולנית, שירה, גיטרה וכלי הקשה), נולדה בשנת 1986. גדלה במושב רמות.
בוגרת בית ספר רימון, ושימשה כזמרת ליווי של רמי קלינשטיין.
נשואה לחבר הלהקה, מתי גלעד, ולהם שתי בנות.
מתי גלעד (קונטרבס, גיטרה בס, קולות), נולד בשנת 1989. בוגר בית ספר רימון וחבר גם בלהקת לולה מארש.
רמי אוסרווסר (גיטרה אקוסטית, גיטרה חשמלית, יוקולילי)
אמיר זאבי (גיטרה אקוסטית, גיטרה חשמלית, יוקולילי, קולות), בוגר בית ספר רימון
שנהפרסקטגוריהתוצאה2021פרסי נבחרי השנה של פרוגיהרכב השנה במוזיקה2022
ג'יין אייר הוא סרט דרמה רומנטית בריטית משנת 2011 שביים קארי פוקונאגה בכיכובם של מיה וסיקובסקה ומיכאל פסבנדר.